open-index/open-wikipedia-markdown huggingface dataset:
Bodin gård

**Bodin gård** er en gård i Bodø som holder til på Rønvikjordene, som ble stiftet og registrert den 23.02.1995. Gården har historie tilbake til 1897. Gården ligger sentrumsnært, og er ikke økologisk.

Bodin 4H holder til i noen av lokalene til Bodin gård. Her kan du blant annet se dyrene sau, gris, hest, kanin, katt, hund og høns. Gården er vel egnet for besøkende i alle aldre.

Fra 1.1. 2016 forpaktes gården av Bodin samvirke som leier gårdsbygningen, noen verksteder og jordene av Nordland fylkeskommune. Bodin SA har som mål på sikt å drive gården økologisk, brorparten av jordene dyrkes økologisk pr. 2015.

## Historie
Gårdsanlegget ble en del av Rønvik Sindsygeasyl, som ble åpnet i 1902. Fra 1902-1984 benyttet pasienter ved Nordlandssykehuset, avdeling psykiatri (opprinnelig Nordland sinnssykeasyl) seg av gårdsområdene til arbeidsoppgaver, som viste seg å være effektive som en del av terapien.

I senere tid ble sykehusvesenet drevet i fylkeskommunal regi, dermed er det per dags dato Nordland fylkeskommune som eier Bodin Gård.

En del av jordene har blitt forsket på av Bioforsk i tiden 1984-2010. De drev med fôr-relatert forskning og feltforsøk, som førte til at enkelte deler av jordene nå er godkjent til økologisk dyrkning av grovforet til dyrene.

2002/2003 var det et høyt ønske av Planteforsk om å utrede områder av gården til økologisk melkeproduksjon, det har også vært omdiskutert i tidligere år om jordene skal brukes til økologisk melkeproduksjon eller ikke.

Ifølge Kulturavdelingen har gården høy verneverdi på grunn av at det ligger mye historie fra tiden pasienter ved Rønvik Sykehus benyttet seg av områdene. Til nå har minst 5 av de eldre bygningene i området blitt registrert i SEFRAK-registeret.

## Tilbud
Det er ingen direkte tilbud i forbindelse med gården, men noen av dens leietakere har enkelte aktiviteter:

Bodin 4H tilbyr åpen barnehage hver mandag, onsdag og fredag fra klokken 08:30 til 14:00. I helgene har gården kafé og aktiviteter.

Det er også mulig å leie lokaler til diverse festligheter, der man blant annet kan benytte seg av hest og vogn. Det er også mulig å være med I Bodin 4H-klubb som ble etablert av 4H fylkestyret I Nordland I 1998.

## Referanser
Pollfjellet (Bodø)

**Pollfjellet** (også kjent som Pallfjellet) er et byfjell i Bodø og ligger mellom Nedre Rønvik, Kvalvika og Bratten. Nabofjellet til Pollfjellet er Rønvikfjellet, men er ikke like populært som Rønvikfjellet, og det finnes mye mindre stier. Pollfjellet har to topper, der den høyeste er 175 meter over havet, mens den andre bare er på 96 moh. Mens Pollfjellet er navnet på de fleste kart, så brukes navnet Pallfjellet på skilt i området og er hyppig brukt hos lokal befolkningen. Pollfjellet er en av turene på Ti På Topp Bodø 2017.  

## Referanser
Stordalen (Bodø)

**Stordalen** er et strøk i bydelen Rønvika i Bodø. Bebyggelsen er i dalsøkket mellom Årlokken og Langåsen. Stordalen er relativ liten, og store deler av arealet går til Stordalen kunstgress og Stordalshallen, som er hjemmebanen for fotball- og håndballgruppa IK Junkeren. Boligbebyggelsen strekker seg oppover nordsiden av selve dalen med rekkehus og små leilighetskomplekser, alt er bygd med møne for å passe inn i resten av Rønvika.

## Referanser
Between the Buttons

***Between the Buttons*** er et album av The Rolling Stones, og ble utgitt i begynnelsen av 1967.

*Between the Buttons* er en slags forlengelse av *[[Aftermath]]* fra året før, og igjen er alle sangene skrevet av Mick Jagger og Keith Richards.

I USA ble som vanlig singelen, «Lets Spend the Night Together» og «Ruby Tuesday», inkludert på albumet, mens «Back Street Girl» og «Please Go Home» ble ofret og endte senere i 1967 på det amerikanske samlealbumet *[[Flowers]]*. 

Som på *Aftermath* eksperimenterte Brian Jones med forskjellige eksotiske instrumenter, i tillegg til elektrisk og akustisk gitar, munnspill, blokkfløyte, klaver, trompet og basun. Musette-trekkspill på «Back Street Girl» skal være spilt av Nick De Caro. Mick Jagger uttalte i 1975 at «Back Street Girl» var den eneste anstendige sangen på *Between the Buttons* (britisk utgave).

«Let's Spend the Night Together» hadde en vågal tekst for sin tid, og ble derfor ikke spilt på radio i USA, men singelen var en dobbel A-side med  «Ruby Tuesday» og toppet likevel Billboardlista i mars 1967. Både singel og album nådde 3.-plass i Storbritannia.

## Sporliste
Alle sanger er skrevet av Mick Jagger og Keith Richards

### Britisk utgave
;Side én
# «Yesterday's Papers» – 2:04 
# «My Obsession» – 3:17 
# «Back Street Girl» – 3:27 
# «Connection» – 2:08 
# «She Smiled Sweetly» – 2:44 
# «Cool, Calm and Collected» – 4:17 
;Side to
# «All Sold Out» – 2:17 
# «Please Go Home» – 3:17 
# «Who's Been Sleeping Here?» – 3:55 
# «Complicated» – 3:15 
# «Miss Amanda Jones» – 2:47 
# «Something Happened to Me Yesterday» – 4:55

### Amerikansk utgave
;Side én
# «Let's Spend The Night Together» – 3:36 
# «Yesterday's Papers» – 2:04 
# «Ruby Tuesday» – 3:17 
# «Connection» – 2:08 
# «She Smiled Sweetly» – 2:44 
# «Cool, Calm and Collected» – 4:17 
;Side to
# «All Sold Out» – 2:17 
# «My Obsession» – 3:17 
# «Who's Been Sleeping Here?» – 3:55 
# «Complicated» – 3:15 
# «Miss Amanda Jones» – 2:47 
# «Something Happened to Me Yesterday» – 4:55

## Personell
;The Rolling Stones
* Mick Jagger – sang, perkusjon, munnspill
* Keith Richards – gitar, sang, bass, piano, orgel, kontrabass
* Brian Jones – orgel, vibrafon, munnspill, blokkfløyte, perkusjon, kazoo, saksofon, dulcimer
* Charlie Watts – trommer
* Bill Wyman – bass, perkusjon, kontrabass

;Øvrige medvirkende
* Ian Stewart – piano, orgel
* Jack Nitzsche – piano, cembalo, perkusjon, hornarrangement
* Nicky Hopkins – piano

## Referanser


## Eksterne lenker
*
Rønvikveien (Bodø)

**Rønvikveien** er en hovedvei i bydelen Rønvika i Bodø, som den også er oppkalt etter. Rønvikveien starter ut fra Fjellveien og går over Rønvikbrua og gjennom drabantbyen Flatvoll, der Rønvikveien er hovedgata. På Flatvoll krysser Rønvikveien fylkesvei 834 ved Rønvikkrysset og følger videre langs nordenden av Solvoll hvor Rønvikveien ender ved rundkjøringen Snippen i Sentrum Øst. Der møter Rønvikveien riksvei 80, som går inn til Bodø sentrum og andre veien til de østlige bydelene, og videre ut av byen mot E6 og Fauske. Rett fram gå veien som Parkveien gjennom Østbyen, krysser Hålogalandsgata, og inn til Vestbyen hvor den ender ved Haakon VII gate.
Rønvikjordene

**Rønvikjordene** er fellesbetegnelsen for jordbruksarealene sørøst for bydelen Rønvika i Bodø. Jordene benyttes av to gårder: Den ene er Bodin gård, som er en 4H-gård, og den andre er en testgård, som tester ulike typer gress.

Det er veldig omdiskutert om å legge ned all jordbruk på området, til fordel for bebyggelse, som kommunen selv støtter. Fylkeskommunen, på sin side, vil bevare jordene og innføre økologiske melkekyr.  Det har vært interesse for å legge tilrette for økologisk melkeproduksjon, aktiviteter og annen mulig landbruk på jordene. Personene som står bak et mandat som brenner for å utrede og beholde jordene, er landbruksdirektær Hanne Østerdal i Bodø kommune, Fylkesmannen i Nordland, Landbruks- og matdepartementet (LMD), Nordland fylkeskommune og Bioforsk. De har per 1. november 2008 utredet en rapport som beskriver planer for fremdift av jordene. Dette er på grunn av at det er høyt ønsket at jordene skal bevares, for å kunne produsere lokal og kortreist mat til befolkningen i byen blant annet.

## Geologi
All jorda på Bodin gård er avsatt i hav eller på en strandflate skiftende vannløp og vannstand, og området er generelt flatt. Områdene har vært ei stor strandflate, men høydeforskjellen er stor nok til at de øvre områdene ble tørrlagt før de nederste. Dette betyr at jorden på området er relativt variabel, til tross for at store områder har bestått av 2 meter dyp myr flere år tilbake i tid. Av naturlige årsaker og jordbruk, er ikke myra like dyp lengre, og man kan finne både myrjord og skjellsand.

### Vågønes
Er på en del av jordene, men har også et område man kan bruke til å gå tur på. Her kan man finne spennende historie fra jernalderen.

## Historie
**Jordene** har blitt brukt til jordbruk i omtrent 100 år.

**Vågønes** er den første Nord-Norske Statlige Forsøksstasjon, som ble brukt til å jobbe fram produksjon av mat og jordbruk. Her er det mulighet for å se bautasteiner, rester av materiell fra jernalderen, og gravhauger der blant annet 4 av dem er dokumentert å være fra vikingtiden.

## Referanser
Robert M. Losey

**Robert Moffat Losey** (født 27. mai 1908, død 21. april 1940) var en amerikansk luftfartsmetorolog og offiser i hæren. Han omkom under et tysk bombeangrep mot jernbanestasjonen på Dombås 21. april 1940, og ble dermed det første amerikanske dødsoffer under andre verdenskrig. Losey tjenestegjorde som assisterende militærattaché først i Finland, deretter i Sverige og Norge. I Norge deltok han i arbeidet med å evakuere den amerikanske legasjonen til Sverige etter den tyske invasjonen 9. april. Under bombeangrepet mot Dombås søkte han tilflukt i jernbanetunnelen, men ble truffet av en dødelig granatsplint da han tittet ut av tunnelåpningen. Hermann Göring beklaget Loseys død overfor amerikanske myndigheter som Tyskland ennå ikke hadde erklært krig mot. Losey ga navn til en militær flyplass på Puerto Rico brukt under andre verdenskrig. I august 1987 ble det på Dombås avduket et minnesmerke over Losey og de andre som falt i kampene ved Dombås, med følgende innskrift:
:«In memory of Captain Robert Losey, USAAC killed in action at Dombås 21th April. The first american serviceman to give his life for his country in World War II.»
## Referanser
Reinsletta

**[[Reinsletta]]** er et strøk i bydelen Rønvika i Bodø, Nordland. Reinsletta er spesiell på mange måter, spesielt variasjonen i bebyggelsen. Gamle gårder og herskapshus med store hager er nærmeste nabo til rekkehus og toetasjes leilighetskomplekser. På østkanten av strøket bygges blokkene. 

Reinsletta er også på mange måter en blindvei, for strøket har ingen hovedveier, bare boliggater. Den eneste nevneverdige veien er Reinslettveien, som er den mest trafikkerte veien, med fotgjengerfelt på begge sider av veien. Den er en blindvei i vest, og krysser hele Reinsletta midt på til Reinslettkrysset, hvor den fortsetter til Saltvern skole som ligger ved nabostrøket Myrvoll.
Henning Berg (trombonist)

**Henning Berg** (f. 1954) er en tysk jazzmusiker (trombone og komposisjon) og høyskolelærer.

Berg var fra 1982 til 1996 trombonist i *[[WDR]] Big Band Köln*. Han forlot bandet for å jobbe mer med egne prosjekter innen jazz og improvisert musikk. Berg arbeidet i flere duoprosjekter med Bob Brookmeyer, og spilte fra 1994 jevnlig i duoer med den engelske pianisten John Taylor.
Senere har Berg CD-utgivelse med eget band, «Henning Berg Quartett» og også sammen med flere andre tyske og internasjonale jazzensembler.

Berg har vært delaktig i utviklingen av «Tango», som er programvare for interaktivt samspill med datamaskinen gjennom automatisk respons på improvisert musikk.

Henning Berg er professor i jazztrombone ved *Hochschule für Musik Köln* og har også vært høyskolelærer ved *Folkwang Schule Essen*. Han har også komponert og produsert filmmusikk for WDR.

## Referanser


## Eksterne lenker

* Henning Bergs nettsted (tysk)
* Om Henning Berg, fra kalvos.org (engelsk)
Short Sunderland L2167

**Short Sunderland L2167** var et britisk rekognoseringsfly som 9. april 1940 kom i kamp med og ble skutt ned av tyske jagerfly under invasjonen av Norge.

Det britiske flyet var et stort sjøfly («flying boat») av typen Short Sunderland som hadde stor rekkevidde. L2167 hadde tatt av fra Invergordon i Skottland omtrent midt på dagen 9.april med oppdrag å undersøke hva som foregikk rundt Oslo. Flyet kom inn fra Nordsjøen ved Stavanger og gikk over fjellene. Flyet kom inn over Oslo 17:30 på ettermiddagen og fotograferte blant annet Oslo havn. Flyet gjorde en stor sving over Oslo (der flyet ble truffet av tysk luftvern), snudde vestover igjen, og ble da forfulgt av tyske jagerfly Messerschmitt 110 som tok av fra Fornebu. L2167 ble innhentet over Sollihøgda og luftkampen fortsatte over Holsfjorden.

Flyet eksploderte over Hornsetra styrtet i Finnemarka ovenfor Holsfjorden. Av besetningen på ti overlevde bare Ogwyn George etter et fritt fall på nesten 1000 meter. George landet i grantrær og dyp snø, og ble reddet etter mange timer ned fra marka av skogsarbeider Johan T. Bråthen. De ni omkomne var de første allierte soldater som falt i kampen om Norge. Soldatene var fra Storbritannia, Nord-Irland, Canada og Australia. De omkomne ble hentet ned av Drammen trekkhundklubb og gravlagt ved Sylling kirke. Noen vrakdeler fra flyet ligger fortsatt i Finnemarka.

I 2010 ble dokumentarfilmen *A Very Short War* (*En kort innsats for Norge*) laget om hendelsen, den har blant annet vært vist på NRK TV. Ogwyn George tilbragte resten av krigen som krigsfange. Etter 32 år møttes George og Bråthen igjen i Erik Byes fjernsynsprogram.

## Referanser
Jonas Karlsson

**Sven Bert Jonas Karlsson** (født 11. mars 1971 i Salem i Stockholms län (vokste opp i Värmdö) er en svensk skuespiller og forfatter. Han studerte ved Teaterhögskolan i Stockholm 1994–98. I 2003 fikk han en Guldbagge for sin rolle i filmen *[[Detaljer]]*.

## Utvalgt filmografi
* 1981 - *[[Rasmus på loffen (film)|Rasmus på loffen]]*
* 1993 - *[[Härifrån till Kim]]*
* 1993 - *[[Sökarna]]*
* 1995 - *[[30:e november]]*
* 1996 - *[[Juloratoriet]]*
* 1997 - *[[Hammarkullen]]* (TV)
* 1998 - *[[Längtans blåa blomma]]* (TV)
* 1999 - *[[Tsatsiki, morsan och polisen]]*
* 1999 - *[[Julens hjältar]]* (TV, *[[Julkalendern]]*)
* 2000 - *[[Livet är en schlager]]*
* 2001 - *[[Hans och hennes]]*
* 2001 - *[[Gustav III:s äktenskap]]* (TV)
* 2001 - *[[Om inte]]*
* 2003 - *[[Miffo]]*
* 2003 - *Detaljer*
* 2004 - *[[Danslärarens återkomst]]* (TV)
* 2004 - *[[Om Stig Petrés hemlighet]]* (TV)
* 2004 - *[[Håkan Bråkan & Josef]]*
* 2005 - *[[Kim Novak badet aldri i Genesaretsjøen]]*
* 2005 - *[[Bang Bang Orangutang]]*
* 2006 - *[[Den sista hunden i Rwanda]]*
* 2006 - *[[LasseMajas detektivbyrå]]* (TV, *[[Julkalendern]]*)
* 2009 - *[[Scener ur ett kändisskap]]*
* 2009 - *[[Mannen under trappan]]* (TV)
* 2011 - *[[Solsidan (TV-serie)]]*
* 2017 - *Snømannen/The Snowman*
* 2021 - *[[Fortellingen om Karl-Bertil Jonssons julaften]]*
* 2022 – *[[Beck – Rage Room]]*
* 2022 – *[[Beck – Det gråtende politiet]]  (svensk tittel Beck – Den gråtande polisenn)*
* 2022 – *[[Beck – Dødsfellen]] (Svensk tittel: Beck – Dödsfällan)*

## Referanser


## Eksterne lenker
* 
* Svensk filmdatabas
Tjerand

**Tjerand** er et mannsnavn, som er en variant av Hjarrand. Navnet betyr «sverdmannen». Navnet har sin opprinnelse i  norrønt *Hjarrandr* og den eldre formen *Hjarrandi*, en variant av gammelhøytysk *Herrant*. Navnet utviklet seg i Norge til Kjerand og Kjerrand, særlig på Sørvestlandet, der skrivemåten også ble til Tjerand, fordi lydene kj og tj uttales likt. En annen form av navnet er Jarand, særlig benyttet i Aust-Agder og Telemark.

I  2011 var det 49 menn i Norge med Tjerand som første fornavn.

## Referanser
Tomasboken

**Tomasboken** er en kristen tekst, trolig fra 300-tallet, som ble oppdaget blant Nag Hammadi-skriftene i 1945.

Teksten fremstår som en samtale mellom Jesus og apostelen Tomas. Tema i samtalen er de siste tider, etikk og askese, særlig seksuell avholdenhet.

Teksten er oversatt til norsk i antologien *[[Koptiske skrifter]]*, 2012.

## Referanser
Grener

**Grener** skal ha vært en nordgermansk folkegruppe eller stamme i folkevandringstiden som bodde innenfor grensene av dagens Norge, på lik linje med for eksempel *[[egder]]*, *[[ryger]]* og *[[Horder (folkegruppe)|horder]]*. Grenene er bare omtalt av historikeren Jordanes på 500-tallet. Det finnes ikke andre skriftlige kilder om grenene, men det antas at grenene er den folkegruppen som ga navn til området Grenland i Norge.

## Referanser
Daniel Keighran

**Daniel Alan Keighran** (født 18. juni 1983) er en australsk soldat og den tredje som er tildelt Victoriakorset for Australia, landets høyeste utmerkelse.

## Karriere
Keighran vervet seg i 2000 og har tjenestegjort i Øst-Timor, Irak og Afghanistan. 

I 2011 ble Keighran overført til reservestyrkene og er tilknyttet 11th/28th Battalion, Royal Western Australia Regiment.

I sin sivile karriere er Keighran gullgraver.

## Victoria Cross

Keighran ble tildelt Victoria Cross for sine handlinger da han tjenestegjorde med 6th Battalion, Royal Australian Regiment i kamp under slaget ved Derapet den 24. august 2010. 

Under kamphandlingene eksponerte Keighran seg «with complete disregard for his own safety» for fiendtlig ild for å dra ildgivingen vekk fra soldater som behandlet en såret soldat. Keighrans handlinger under kamphandlingene blir regnet som årsaken til at styrken hans klarte å trekke seg tilbake uten flere tap.

Keighran ble tildelt dekorasjonen av generalguvernøren for Australia, Quentin Bryce, i en seremoni i Canberra den 1. november 2012.  Han ble den tredje soldaten til å mottak  Victoria Cross for Australia, og den første som ikke var medlem av spesialstyrkene.

## Utmerkelser
I tillegg til Victoria Cross har Keighran også mottatt Australian Active Service Medal med spennene «ICAT» og «IRAQ 2003», Afghanistan Medal, Iraq Medal, Australian Service Medal med spenne «EAST TIMOR», Australian Defence Medal, FN-medaljen for UNAMET og NATO-medaljen i versjon Non-Article 5 med spenne «ISAF». 

Avdelinger han har tjenestegjort i er videre tildelt Meritorious Unit Citation og Presidential Unit Citation.

## Referanser
Solvoll

**Solvoll** er et boligstrøk i bydelen Rønvika i Bodø. Strøket ligger i vest og består av villabebyggelse med relativ stor hage, men noen leilighetkomplekser forekommer innimellom, men er ofte ikke høyere enn tre etasjer og passer med resten av arkitekturen. 

Solvolls grenser mot nabostrøkene Reinsletta og Flatvoll er ikke tydelige, og varierer kan variere. Et vanlig skillet er bebygelsen i triangelet mellom Rønvikveien, Reinslettveien og Leiteveien er Solvoll, pluss Rønvikveien 1 til 23 på oddetallssiden (som er bebyggelsen nord for triangelet), Sjøgata 71 og 73 og Kortneset.
Huang Daozhou

**Huang Daozhou** (, født 1585, død 1646) var en kinesisk kalligraf, lærd og embedsmann. 

Han hadde en rekke ledende verv i keiserhoffet, blant annet som undervisningsminister. Han er kjent for sine åpenhjertige råd til keiserne. Dette bragte ham Chongzhen-keiserens unåde, og han ble degradert og til og med fengslet.

Sent i livet meldte han seg til tjeneste som general mot mandsjurenes invasjonsstyrker. Han ble fanget men nektet å underkaste seg, og ble derfor drept av den mandsjurske hær. 

## Referanser


## Kilder
*Huang Daozhou kort biografi
Austerdalsvatnet

**Austerdalsvatnet** er en innsjø 207,5 meter over havet i Austerdalen sør for Svartisen i Rana kommune, Nordland. Vatnet får tilsig fra mindre bekker i vest, og direkte fra Austerdalsisen som strekker seg ned til vatnet i øst.

Vatnet har oppstått som følge av bresmelting i løpet av siste hundreår. Det er derfor fisketomt. Tidligere gikk breen lenger ned og stengte utløpet mot Svartisdalen. På kart fra 1901 er det kun en liten vannansamling i forkant av istungen. På grunn av bredemningen, var utløpet mot Glomdalen i vest. i 1940 brast isdemningen, og for å hindre en flomkatastrofe (jökulhlaup), ble det laget en avløpstunnel til Svartisvatnet i øst. Vatnet har i dag ikke avløp på bakken, men drenerer kun gjennom denne tunnelen og underjordiske grotter.

På bakgrunn av planer fra 1980-tallet, ble det gitt konsesjon i 1990 for regulering av innsjøen til kraftutbygging, som del av Saltfjellet/Svartisen-prosjektet. Statkraft søkte om planendring i 1999, men resultatet av denne prosessen ble at Regjeringen i Stortingsmelding nr. 37 (2000–2001) gikk i mot utbyggingen, og ved behandlingen i Stortinget 30.5.2001 ble prosjektet skrinlagt.

Vatnet ligger like sør for grensa til Saltfjellet-Svartisen nasjonalpark. Det er under vurdering om nasjonalparken skal utvides i området.

## Referanser
Cheoah-demningen

**Cheoah-demningen** er en demning med vannkraftverk i Graham og Swain counties, i delstaten Nord-Carolina i USA. Den ligger på Little Tennessee River og består av en demning og ett krafthus, de første av en serie kraftutbygginger gjennomført av  Tallassee Power Company, dagens Tapoco (Alcoa). Prosjektet startet i 1916  og kraftverket stod ferdig i 1919. demningen skaper det lange, smale Cheoah-reservoaret, som dekker om lag 261 hektar og et nedbørsområde på 4.160&nbsp;km². Langs reservoaret går en malerisk kjørevei.

I likhet med Calderwood-demningen og Chilhowee-demningen, får også Cheoah sitt vann ved regulering hos Tennessee Valley Authority fra Fontana-demningen. Denne demningen er den primære vannreguleringsdammen i Little Tennessee River.

Da Cheoah-demningen stod ferdig var den verdens høyeste overflommingsdam. Turbinene var verdens største, og transmisjonslinjen på 150 kV med et spenn på  over elven, hadde dengang verdens sterkeste spenning og lengste kabelstrekk.

I 1993 ble det tatt opp scener ved demningen til filmen *[[The Fugitive (film)|The Fugitive]]*, med Harrison Ford i hovedrollen.

## Referanser


## Eksterne lenker
* ''Cheoah Dam'' - TVA nettside.
* 'Cheoah'' - Alcoa nettside.
Flowers

***Flowers*** er et samlealbum av The Rolling Stones, utgitt i USA sommeren 1967.

Flowers er en samling sanger innspilt i perioden desember 1965 til desember 1966, en periode da Rolling Stones var på sitt mest kommersielle. Amerikanerne ville ha et nytt album, men de hadde ikke samlet nok sanger til et nytt studioalbum, så det ble et samlealbum.

Albumet består av sanger tidligere kun utgitt på singel i USA («Have You Seen Your Mother?» og «Mother's Little Helper»), sanger som ikke var med på de amerikanske versjonene av albumene *[[Aftermath]]* og *[[Between the Buttons]]* («Out of Time» i forkortet versjon, «Take It or Leave It», «Back Street Girl» og «Please Go Home») samt uutgitte sanger fra *Aftermath*-innspillingene. Disse sangene, «My Girl», «Ride On, Baby» og «Sittin' on a Fence», var dermed ikke tilgjengelige i bandets hjemland, England.

Rolling Stones' største hit i denne perioden, «Paint It, Black», passet ikke inn på *Flowers*, som nådde en 3.-plass på Billboard 200 sommeren 1967.

## Sporliste

Alle sanger er skrevet av Mick Jagger og Keith Richards, med mindre noe annet er oppgitt.
;Side én
#«Ruby Tuesday» – 3:17 
#«Have You Seen Your Mother, Baby, Standing in the Shadow?» – 2:34 
#«Let's Spend the Night Together» – 3:36 
#«Lady Jane» – 3:08 
#«Out of Time» – 3:41 
#«My Girl» (Smokey Robinson/Ronald White) – 2:38 
;Side to
#«Back Street Girl» – 3:26 
#«Please Go Home» – 3:17 
#«Mother's Little Helper» – 2:46 
#«Take It or Leave It» – 2:46 
#«Ride On, Baby» – 2:52 
#«Sittin' on a Fence» – 3:03

## Besetning
;The Rolling Stones
* Mick Jagger – sang, munnspill
* Brian Jones – akustisk slide gitar, sitar, tamboura, mellotron, keyboard, munnspill
* Keith Richards – akustisk og elektrisk gitar, bass, sang
* Charlie Watts – slagverk, perkusjon
* Bill Wyman – bass, perkusjon

;Øvrige medvirkende
* Jack Nitzsche – piano, orgel, cembalo
* Ian Stewart – piano, orgel

## Eksterne lenker
*
Rediscovered

***Rediscovered*** er et studioalbum med a1, utgitt den 2. november 2012. Albumet er produsert av bandet selv og  ble kun utgitt i Norge i første omgang.

## Sporliste
# «Trust Me»
# «Christopher Columbus»
# «Riot»
# «That Somebody Is Me»
# «Lovesick»
# «Fallen from Grace»
# «Starlights»
# «Blackout»
# «Just Three Words» (med Annie Khalid)
# «Stones»
# «Grateful»

## Eksterne lenker
* 
* Offisielt nettsted for a1
Gledeståra

***Gledeståra*** er et musikkalbum med Terje Nilsen, utgitt den 2. november 2012. Albumet inneholder opptak som aldri er utgitt før. Tittellåten ble opprinnelig skrevet til Kirkens Bymisjon. Da inneholdt den åtte vers. På dette albumet er den kuttet ned til to.

## Sporliste

# «Willy Knickersen»
# «Evig din»
# «Æ og min elskede»
# «Kommer du hit?»
# «Vi gjør det»
# «Mann og kone»
# «Gledeståra»
# «Ungan»
# «Grete»
# «To eldre herrer»
# «Sommernatt»
# «Dama mi» (demo)
# «Hjem te jul»
# «Far sin hatt»
# «Æ»

## Referanser


## Kilder
*Grubstad, Torgeir (2012) «Derfor får du ikke høre Mjelle» Intervju med Terje NIlsen om ''Gledeståra'' i nettavisen an.no, 27. oktober 2012  Les i fulltekst
*Helgheim, Roar (2012) «Jazzen til Nilsen». Dagsavisen 3. november 2012 Anmeldelse av ''Gledeståra'' Les i fulltekst
Pachylioides resumens

***Pachylioides resumens*** er en sommerfugl som hører til familien svermere. Den er den eneste kjente arten i sin slekt.

## Utseende
En middelsstor til stor (vingespenn 63-102 millimeter), brun svermer. Fragen varierer fra gulbrun til brungrå. Forvingen har en litt krokete spiss og ujevn ytterkant, bakhjørnet er litt tilbaketrukket og rettvinklet. Bakvingen er svart langs forkanten og i et felt i midten. På undersiden har vingene mørkr streker.

Pachylioides resumens MHNT CUT 2010 0 283 San Diego (east coast) Mexico male dorsal.jpg|*Pachylioides resumens* ♂  	
Pachylioides resumens MHNT CUT 2010 0 283 San Diego (east coast) Mexico male ventral.jpg| *Pachylioides resumens* ♂   △	
Pachylioides resumens MHNT CUT 2010 0 283 Itahaya, Serra da Pedra, Brazil female dorsal.jpg| *Pachylioides resumens*   ♀ 	
Pachylioides resumens MHNT CUT 2010 0 283 Itahaya, Serra da Pedra, Brazil female ventral.jpg| *Pachylioides resumens* ♀ △	


## Levevis
Larvenen lever på planter i fikenslekten (*Ficus*) og også på slekten *Echites* (Apocynaceae).

## Utbredelse
Arten er utbredt over det meste av Sør- og Mellom-Amerika, også i Vestindia. Streifindivider kan forekomme i USA.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *[[Pachylioides]]* Hodges, 1971
********* *Pachylioides resumens* (Walker, 1856)

## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Dilophonotini. Med bilder av arten http://www.silkmoths.bizland.com/trdilophonotini.htm

## Eksterne lenker
*
Protaleuron rhodogaster

***Protaleuron rhodogaster*** er en sommerfugl som hører til familien svermere. Den er tilsynelatende svært sjelden.

## Utseende
En middelsstor (vingespenn ca. 70 millimeter), kraftig svermer. Forvingen har en krokete spiss og litt tannet ytterkant. Fargen varierer frå brunrød til brungul, spraglete, ofte med innslag av rosa i vingen ytre del. Bakvingen er mørk. Bakkroppen har svarte og hvite tverrstriper på sidene. Undersiden har store, skarpt rosa felter på vingene og kroppen.

## Levevis
Arten er funnet i 1500–2000 meters høyde. Den er muligens mest aktiv i grålysningen.

## Utbredelse
Arten er utbredt i Sør-Amerika, fra Ecuador i nord til Bolivia i sør. Den er regnet som svært sjelden, per 2005 var det bare kjent tre eksemplarer i samlinger.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *[[Protaleuron]]* Rothschild & Jordan, 1903
********* *Protaleuron rhodogaster* Rothschild & Jordan, 1903

## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Dilophonotini. Med bilder av arten http://www.silkmoths.bizland.com/prhodoga.htm

## Eksterne lenker
*
Protaleuron

* se systematisk inndeling

***Protaleuron*** er en slekt av svermere.

## Utseende
Middelsstore, brunspraglede svermere med litt krokete vingespiss.
Bakvingen er mørk, bakkroppen har svarte og hvite tverrstriper på sidene.

## Levevis
Artene er funnet mellom 1500-2100 meter over havet i Andesfjellene.

## Utbredelse
Slekten er utbredt i Sør-Amerika, fra Ecuador i nord til Bolivia i sør. Begge artene er regnet som meget sjeldne, det er bare kjent en håndfull eksemplarer til sammen av dem.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *Protaleuron* Rothschild & Jordan, 1903
********* *[[Protaleuron herbini]]* Haxaire, 2001
********* *[[Protaleuron rhodogaster]]* Rothschild & Jordan, 1903

## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Dilophonotini. Med bilder av artene http://www.silkmoths.bizland.com/trdilophonotini.htm

## Eksterne lenker
*
Madelen Søfteland

**Madelen Søfteland** (født 1989) er en norsk kickbokser. Hun er opprinnelig fra Grimstad.

I 2016 flyttet hun til Italia for å satse som profesjonell K1-utøver. Hun trenes av Didier Le Borgne.

I klassen lettkontakt klasse 65&nbsp;kg har hun representert Norge i EM og VM fem ganger. Hun vant VM-sølv i 2013 og 2015, og EM-bronse i 2012 og 2014.

I klassen for senior er hun sju ganger norgesmester i kickboksing. Hun har vunnet Europacupen to ganger.

Hun ble kåret til beste kvinnelige utøver på Idrettsgalla Sør i 2015. Sin første norgesmestertittel som senior vant hun i 2011. Hun fikk sin første internasjonale mesterskapsmedalje i 2012, da hun fikk bronse i EM etter å ha tapt for Nicole Trimmel fra Østerrike.

I november 2018 ble det offentliggjort at Søfteland skulle spille den kvinnelige hovedrollen i den første franske superhelt-filmen *Flying Guy*, med Emmanuel Buriez som regissør.

## Internasjonale meritter
* 2010: Gull - Italian Open 
* 2010: Gull - Scandinacian Open, Fredrikstad 
* 2010: Gull - Golden Belt 
* 2011: Sølv Golden Glove
* 2011: Gull - Scandinavian Open, Oslo
* 2011: Sølv Irish Open
* 2011: VM-Kvartfinale,  Skopje  Makedonia 
* Gull Coppa Europa 2012
* Bronse World Cup 2012, Rimini, Italia 
* EM-bronse 2012, Ankara Tyrkia
* VM-sølv 2013, lettkontakt 65 kg, Antalya, Tyrkia
* EM-bronse 2014, lettkontakt 65 kg, Slovenia
* VM-sølv 2015, Dublin, Irland

## Medaljer i norske mesterskap

## Filmografi

* *Flying Guy* – regi: Emmanuel Buriez 

## Referanser


## Kilder

*Agderposten - EM-bronse i kickboksing
*Agderposten - Lover å slå hard ifra seg
*Grimstad Adressetidende - Imponerte mot europamester
*Norges Kickboksing Forbund - Stevneresultater 

## Eksterne lenker
*
Marinens Flyvebaatfabrikk M.F.4

**Marinens Flyvebaatfabrikk M.F.4** var et toseters, enmotors skolefly bygget for Marinens flygevåpen av Marinens flyvebaatfabrikk.

Man startet utvikling av flyet da stadig flere av skoleflyene M.F.1 ble utrangert. M.F.4 bygger i det alt vesentlige på samme konstruksjon som M.F.1, men vingespennet ble vesentlig forkortet for å passe til hangarene. Halepartiet ble laget som monoplan utførelse. Motoren var av merke Scania Vabis, lisensbygde Mercedes, med 100 hk, som ga toppfart på 100&nbsp;km/t. To av de gjenværende M.F.1 ble bygd om til M.F.4. Den første maskinen ble levert våren 1918, og flyene ble kjent for å være robuste og slitesterke. Det siste av typen ble utrangert i 1924.

## Litteratur
* 
* 

## Eksterne lenker
* MF.4
Zhang Qi

**Zhang Qi** (født 24. november 1990) er en kinesisk handikappet bocciaspiller som konkurrerer i klassen BC1, som er en av klassene for utøvere med cerebral parese. 

## Karrière
Zhang kom på 23.-plass i World Cup Championships 2007 i Belfast. Hun kom på 9.-plass individuelt i Paralympiske sommerleker 2008 i Beijing. Ved PL 2008 deltok hun også i lagkonkurransen, der hun var lagets yngste deltaker. Kina kom her på 4.-plass i lagkonkurransen, etter tap 4-5 for Spania i bronsefinalen. 

Hun kom på 12.-plass i Asian Para Games 2010, der hun ble slått ut i gruppespillet med én seier og to tap. I World Cup 2011 i Belfast kom hun på 2.-plass individuelt. Her tapte hun 2-3 for Kwang Min Ji i finalen.

I Paralympiske sommerleker 2012 i London fikk hun én sølvmedalje; i lagkonkurransen fikk Kina sølv i klassen BC1-2, etter tap 10-5 mot Thailand i finalen. Individuelt kom hun på 6.-plass i klassen BC1. Hun tapte 2-3 for João Paulo Fernandes i kampen om femteplassen. 

## Referanser


## Eksterne lenker
* Profil hos IPC 
* London 2012 - Qi Zhang
* London 2012 - Athletics - Boccia (resultater PL 2012)
Line Margareta Foss

**Line Margareta Foss** (født 8. desember 1978) er en norsk syklist, triatlet og tidligere skøyteløper. Hun er norgesmester i lagtempo på sykkel fra 2006. Foss er også norgesmester i lagkonkurranse i duathlon fra 2011, hvor hun selv tok en sølvmedalje i den individuelle konkurransen. Hun vant Norseman i 2014.

Under forbundstinget 2012 til Norges Triathlonforbund på Toppidrettsenteret i Oslo den 14. april, ble Foss valgt inn som medlem av kontrollkomitéen.

## Personlige rekorder i skøyteløp

## Personlig liv
Hun er samboer med Even Chiodera som er en triatlet og langrennsløper. Foss ble våren i 2012 operert for hudkreft, noe som gjorde at sesongen 2012 ble satt på *vent* til sensommeren/høsten samme år.

## Referanser




## Eksterne lenker
* 
* Foss' utøver blogg på Team United Bakeries nettsted.
* - Trening er som narkotika – Artikkel om hennes debut i Norseman inkludert en videosnutt.
* Profil på Giant-Bicycles.com
;Sykkel
* Profil på RittRanking.Merida.no
The Quireboys

**The Quireboys** er et engelsk hardrock-band etablert i 1984 i London som «The Queerboys».

De var spesielt populære på slutten av 1980-tallet og begynnelsen av 1990-tallet med debutalbumet *A Bit of What You Fancy* som nådde en andreplass på den engelske albumlisten.

Bandet ble oppløst i 1993, men kom sammen igjen i 2001 med den opprinnelige vokalisten, gitaristen og bassisten.

## Diskografi
* 1990 *A Bit Of What You Fancy*
* 1993 *Bitter Sweet & Twisted*
* 1995 *From Tooting To Barking*
* 2000 *Lost In Space*
* 2001 *This Is Rock 'N' Roll*
* 2002 *Masters Of Rock*
* 2003 *100% Live 2002*
* 2004 *Well Oiled*
* 2008 *Best Of The Quireboys; Homewreckers & Heartbreakers*
* 2009 *Halfpenny Dancer*
* 2013 *Beautiful Curse*
* 2014 *Black Eyed Sons*

## Medlemmer
*Jonathan «Spike» Gray - vokal
*Guy Griffin - gitar
*Paul Guerin - gitar
*Keith Weir - keyboard

## Eksterne lenker
* 
*
Hangjanbeng

**Hangjanbeng** (), også kalt **mandelkake** eller **mandelkjeks**, er en sort kinesisk bakverk kjent fra det kantonesiske kjøkken. Kjeksen er kjent også i en del chinatowns verden over, og de som eksporteres fra Kina stammer for det meste fra Macao.

Opprinneløig var den uten mandler, men med tiden fikk den mandler i massn og ble rundt utformet.

I Macao markedsføres den som en lokal kulinarisk spesialitet. Det mest kjent varemerket i Macao er *Koi Kei*.

## Referanser


## Eksterne lenker
*  Chinese almond cookies - oppskrift
Marinens Flyvebaatfabrikk M.F.5

**Marinens Flyvebaatfabrikk M.F.5** var et toseters, enmotors rekognoseringsfly bygget for Marinens flygevåpen av Marinens flyvebaatfabrikk.

I 1917 kjøpte Marinens flygevåpen inn 10 Sopwith Baby sjøfly, og Flyvebaatfabrikken fikk senere bygd sju eksemplar av samme på lisens. Erfaringene med bygging og bruk av denne flytypen fikk fabrikkens sjef, kaptein Halfdan Gyth Dehli, til å utvikle et eget design kalt M.F.5. Produksjon tok til i 1918, og i alt ni fly ble bygget. De var utstyrt med en sekssylindret vannkjølt Sunbeam motor på 160 hk, plassert i nesen, og med trekkpropell. Hittil hadde alle norskkonstruerte fly fra Flyvebaatfabrikken hatt pusherpropell.

Det første flyet var på vingene i november 1918. De siste tre ble utrangert i 1926. Det var en del problemer med Sunbeam-motorene, og de to siste flyene i produksjonen ble isteden utstyrt med Siddeley Puma motorer på 240 hk. M.F.5 hadde en topphastighet på 130 km/t og en rekkevidde på 500 km.

## Litteratur
* 
* 
*

## Eksterne lenker
* MF.5
Hamnøytunnelen

**Hamnøytunnelen** er en veitunnel på Europavei 10 i Moskenes kommune i Lofoten i Nordland. Tunnelen ble påbegynt november 2011, og det ble gjennomslag 11. oktober 2012. Den ble åpnet for trafikk 23. desember 2013.

I det samme prosjektet bygges fire korte tunneler, som åpner året etter.
* Bergettunnelen (185 m)
* Ølkonna tunnel I (360 m)
* Ølkonna tunnel II (140 m)
* Akkarvikatunnelen (290 m)

## Se også
*Veitunneler i Norge

## Referanser


## Eksterne lenker
* Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@422621,7538989,12/vegobjekt:480719107:58b02c:67)
* E10 Solbjørnneset-Hamnøy, prosjektside hos Statens vegvesen
Haplotype

En **haplotype** er en kombinasjon av alleler på nærliggende loci i et DNA-molekyl. En haplotype kan omfatte et vilkårlig antall loci, fra kun noen få loci, til et helt kromosom. En haplotype går gjerne i arv hvis det ikke forekommer en rekombinasjon.

Haplotype må ikke forveksles med genotype. En organismes haplotype i et kromosom følger ikke automatisk av organismens genotype. I et tilfelle med en diploid organisme hvor man ser på to loci med to alleler hver, vil det være umulig å avgjøre kromosomenes haplotype basert kun på genotypen hvis organismen er heterozygot ved begge loci. Hvis organismen er homozygot ved en eller begge loci, vil det derimot være mulig å avgjøre kromosomenes haplotype. 

## Se også
*Genotype

## Eksterne lenker
* om haplotyper og haplogrupper (engelsk)
*
Junior-VM i alpint 2009

Det **28. [[Junior-VM i alpint]]** ble arrangert fra 28. februar til 9. mars 2009 i Garmisch-Partenkirchen i Tyskland.

## Herrer

### Utfor



Dato: 4. mars


### Super-G



Dato: 4. mars


### Storslalåm



Dato: 5. mars


### Slalåm



Dato: 6. mars


### Kombinasjon



Dato: 4./6. mars


## Damer

### Utfor



Dato: 6. mars


### Super-G



Dato: 4. mars


### Storslalåm



Dato: 2. mars


### Slalåm



Dato: 1. mars


### Kombinasjon



Dato: 1./6. mars


## Medaljeoversikt





## Eksterne lenker
* Resultatside på FIS sine nettsider.
May Britt Lagesen

**May Britt Lagesen** (født 1971) er en norsk politiker (Ap) som 2018–21 var medlem av Trøndelag fylkesting og leder i hovedutvalget for kultur. Ved stortingsvalget 2021 ble hun første vararepresentant til Stortinget fra Nord-Trøndelag; hun var fra 14. oktober 2021 til 19. april 2024 fast møtende vararepresentant mens Ingvild Kjerkol var statsråd.

## Biografi
Lagesen meldte seg inn i Arbeiderpartiet i 2002. I 2003 ble hun medlem av Steinkjer kommunestyre og formannskap. Lagesen var leder i Arbeiderpartiets kommunestyregruppe og Steinkjers varaordfører fra 2011 til 2013. I 2013 ble hun Nord-Trøndelags fylkesråd for utdanning og kultur, noe hun var frem til sammenslåingen av Nord- og Sør-Trøndelag i 2018. I 2015 ble hun også innvalgt i Nord-Trøndelag fylkesting. Lagesen har vært nestleder i Nord-Trøndelag Arbeiderparti.

Ved stortingsvalget 2021 ble hun valgt til første vararepresentant for Ap til Stortinget fra Nord-Trøndelag. 

Hun er utdannet barnevernspedagog fra Høgskolen i Harstad fra 1998. Hun var enhetsleder for boliger for funksjonshemmede i Steinkjer kommune før hun ble varaordfører i 2011. Hun har også vært fylkessekretær i Fellesorganisasjonen for barnevernpedagoger, sosionomer og vernepleiere i Nord-Trøndelag i fire år.

Fra 1. august 2024 skal hun ved siden av vervet som varamedlem til Stortinget også jobbe som seniorrådgiver for samfunn, politikk og kommunikasjon i PR-byrået Geelmuyden Kiese.  Statsminister og leder av Arbeiderpartiet Jonas Gahr Støre har tidligere uttrykt motforestillinger mot at politikere selger sin kompetanse til et PR-byrå.

## Referanser


## Eksterne lenker
* 
*
Umma

**Umma** (arabisk: , pl. umam, hebraisk: ) er et ord som betyr «folk», «samfunn», «nasjon» eller «fellesskap». I moderne arabisk og hebraisk betyr umma «nasjon» eller «samfunn». Ordet kom trolig til arabisk fra hebraisk, hvorfra det kan være avledet fra assyrisk.

## Som islamsk begrep

Innen islam, og som fremmedord i vestlige språk, f.eks. norsk, brukes ordet typisk om fellesskapet av troende muslimer, egentlig  (), som kan oversettes som det islamske fellesskapet. Hege Storhaug beskriver umma som «en islamsk nasjon underlagt kalifatet og sharia». Nora S. Eggen, som har doktorgrad i arabisk, problematiserer imidlertid Storhaugs beskrivelse i Aftenposten slik: "Hege Storhaug demonstrerer imidlertid sine manglende begrepshistoriske kunnskaper når hun kategorisk slår fast at umma «betyr en islamsk nasjon underlagt kalifatet og sharia» – som om denne smale, politiserte definisjonen er den eneste gyldige."

I Koranen, der ordet forekommer 62 ganger, brukes ordet om ulike religiøse samfunn, slik som det jødiske, det kristne og det islamske. I Ḥadīt̲h̲-litteraturen er bruken mer begrenset til islam, men også der skrives det om andre ummaer, gjerne i betydningen andre trossamfunn.

### Tidligst kjent bruk
Nora S. Eggen (doktor i filosofi) skrev i 2012 at «Umma-begrepet finnes i arabisk språk forut for profeten Muhammad, og det finnes i koranpassasjer som stammer fra tiden før emigrasjonen til Medina år 622».

I Medina-konstitusjonen (*Ṣaḥīfat al-Madīnah*), som trolig ble forfattet i 622, brukes «umma» i setningene «Dette er et dokument av Muhammed, profeten, mellom de troende og muslimene fra Quraysh og Yathrib (dagens Medina) og de som fulgte dem og arbeidet med dem. De er ett fellesskap - umma - i motsetning til andre menn.». Det er også med bakgrunn i dette dokumentet at man i senere islamsk diskurs har brukt ordet umma om et fellesskap som i tillegg til å være religiøst, også har politisk autoritet og autonomi.

## Som del av slagord og organisasjonsnavn på norsk

* «Ett mål. En ummah» var slagordet for en fotballturnering, sommeren 2012.
* Profetens Ummah er en organisasjon som nyhetsmedier først omtalte høsten 2012.

## Referanser
Vi kan-utstillingen

**Vi kan-utstillingen** var en varemesse som ble arrangert i Oslo 12. mai til 18. september 1938. Utstillingsområdet var på Frognerstranda ved Frognerkilen. Arne Korsmo tegnet utstillingsområdet og utformet paviljongene. Ellers arbeidet blant annet tilhengere av funksjonalismen som Jacob Prytz og Thor Bendz Kielland i Foreningen Brukskunst, med planlegging og iverksettelse av utstillingen.

På utstillingen ble det vist nye forbruksvarer fra oslobedrifter. Videre ble planer og arbeid i Oslo kommune, med nye velferdstiltak lansert av Arbeiderpartiet, presentert. Oslo sto fram som et optimistisk bilde på det moderne samfunnet og kulturen på 1930-tallet, som var preget av sterk tro på betydningen av saklig informasjon, faglighet og objektivitet.

Utstillingen var en del av en bredere kampanje i mellomkrigstiden med ulike «kjøp norsk»-kampanjer.

## Kilder
* Gram, Geirr Olav: *[https://www.nb.no/items/9c423b2691d22ddc35dd4786fdfb6e04?page=21 Oslo som «det moderne» - Vi kan-utstillingen 1938].* I Byminner nr.3-2008, s.20-37

## Eksterne lenker
* 
* «Vi Kan - gå, se og lær»
* ''Byminner'' nr.4-2012 Temanummer i forbindelse med utstillingen: OsloFunkis - en utstilling om arkitektur og livsstil i Oslo 1925-1940, på Oslo Museum, avdeling Bymuseet fra 14. november 2012.
Sunniva Relling Berg

**Sunniva Relling Berg** (født 1988) er en norsk forfatter fra Ålesund. Hun debuterte med ungdomsromanen *Utfor* på Samlaget i 2011. 

Debutboken ble nominert til Brageprisen i klassen for barne- og ungdomslitteratur.

## Bibliografi
* 2011: *Utfor* &ndash; ungdomsroman
* 2013: *Beina i gitaren* &ndash; ungdomsroman
* 2019: *Polarnatt* &ndash; ungdomsroman. Utgitt i samarbeid med Leser søker bok.
* 2021: *Lyden av to hender* – roman
* 2023: *Alfabetjakten* – barnebok
* 2024: *Soldagen* – ungdomsroman

## Priser

* 2012: Stiftelsen Kjell Holms kulturpris
* 2014: Bokhandelens barne- og ungdomsbokstipend
* 2020: Ordknappen

## Referanser


## Eksterne lenker
*  Intervju med Sunniva Relling Berg hos NRK Møre og Romsdal
* Presentasjon av Sunniva Relling Berg i Forfatterkatalogen på Forfattersentrums nettsider
Kloneus babayaga

***Kloneus babayaga*** er en sommerfugl som hører til familien svermere. Den er den eneste kjente arten i sin slekt.

## Utseende
En middelsstor, lysbrun svermer, vingenes ytterkant noe tannet. Forvingen har en rund, svart flekk i midten og rødbrune flekker ved vingespissen og bakhjørnet. Bakvingen har bredt rødbrun ytterkant.

## Utbredelse
Arten er kjent fra Nicaragua og Venezuela, men er trolig videre utbredt i Mellom-Amerika og det nordlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Underordenen Ditrysia
*** Gruppen storsommerfugler, Macrolepidoptera
**** Overfamilien Bombycoidea
***** Familien svermere, Sphingidae
****** Underfamilien Macroglossinae
******* Slektsgruppen Dilophonotini
******** Slekten *[[Kloneus]]* Skinner, 1923
********* *Kloneus babayaga* Skinner, 1923

## Kilder
* Markku Savela's Lepidoptera and some other life forms: Sjekkliste over artene. Hentet 25.10. 2012.
* Oehlke, B. (2011) Tribus Dilophonotini. Med bilder av arten http://www.silkmoths.bizland.com/trdilophonotini.htm

## Eksterne lenker
*
Bruttoskatt

**Bruttoskatt** er skatt på inntekt før kostnader til erverv av inntekt er trukket fra. Eksempler på bruttoskatt er trinnskatt og trygdeavgift

En tanke bak bruttoskatter kan være å motvirke såkalte nullskatteytere når skattesystemet fungerer slik at fradragsretten går lengre enn de reelle kostnadene for å skaffe inntekt.

## Se også
* Nettoskatt
Atle Berge (forfatter)

**Atle Berge** (født 1986)
er en norsk forfatter fra Hjelmtveit i Lindås kommune. 

Han debuterte i 2010 med romanen *Muntergang*.
I 2011 kom de to første bøkene i barnebokserien hans om fotballaget «Barcelona-gjengen».
Serien er illustrert av Henning Lystad.

## Bibliografi

## Referanser


## Eksterne lenker
* Presentasjon av Atle Berge i Forfatterkatalogen på Forfattersentrums nettsider
* Nettside om Barcelona-gjengen
Phanoxyla hystrix

***Phanoxyla hystrix*** er en sommerfugl som hører til familien svermere (Sphingidae).

## Utseende
En middelsstor til nokså stor (vingespenn 80-90 millimeter), gråbrun svermer. Forvingen er gråbrune med hvite tegninger inkludert en hvit skråstrek i den indre delen. Bakvingene er brune med små, hvite flekker.

## Utbredelse
Arten er utbredt i det nordlige Sør-Amerika.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Choerocampina Grote & Robinson, 1865
**************** Slekten *[[Phanoxyla]]* Rothschild & Jordan, 1903
***************** *Phanoxyla hystrix* (R. Felder, 1874)

## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
*